CELEX: 62012TN0300
Language: ro
Date: 2012-07-09 00:00:00
Title: Cauza T-300/12: Acțiune introdusă la 9 iulie 2012 — Lidl Stiftung/OAPI — A Colmeia do Minho (FAIRGLOBE)

8.9.2012   
            
            
               RO
            
            
               Jurnalul Oficial al Uniunii Europene
            
            
               C 273/16
            
         Acțiune introdusă la 9 iulie 2012 — Lidl Stiftung/OAPI — A Colmeia do Minho (FAIRGLOBE)
   (Cauza T-300/12)
   2012/C 273/28
   Limba în care a fost formulată acțiunea: engleza
   
      Părțile
   
   
      Reclamantă: Lidl Stiftung & Co. KG (Neckarsulm, Germania) (reprezentanți: M. Wolter și A. Berger, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: A Colmeia do Minho Lda (Aldeia de Paio Pires, Portugalia)
   
      Concluziile
   
   Reclamanta solicită Tribunalului:
   
               —
            
            
               anularea Deciziei Camerei a doua de recurs a Oficiului pentru Armonizare în cadrul Pieței Interne (mărci, desene și modele industriale) din 2 aprilie 2012 în cauza R 1981/2010-2, în măsura în care admite opoziția;
            
         
               —
            
            
               obligarea pârâtului la plata cheltuielilor de judecată și
            
         
               —
            
            
               obligarea intervenientei la plata cheltuielilor de judecată efectuate în cadrul procedurii în fața Oficiului.
            
         
      Motivele și principalele argumente
   
   
      Solicitantul mărcii comunitare: reclamanta.
   
      Marca comunitară vizată: marca figurativă „FAIRGLOBE” pentru produse și servicii din clasele 18, 20, 24, 25, 29, 30, 31, 32 și 33 — cererea de înregistrare a mărcii comunitare nr. 6896261.
   
      Titularul mărcii sau al semnului invocat în procedura opoziției: cealaltă parte în procedura care s-a aflat pe rolul camerei de recurs.
   
      Marca sau semnul invocat: înregistrarea portugheză nr. 221497 a mărcii figurative „GLOBO PORTUGAL” pentru produse din clasa 30; înregistrarea portugheză nr. 221498 a mărcii figurative „GLOBO PORTUGAL” pentru produse din clasa 29; înregistrarea portugheză nr. 311549 a mărcii verbale „GLOBO” pentru produse din clasa 29; înregistrarea portugheză nr. 337398 a mărcii verbale „GLOBO” pentru produse din clasele 2, 29 și 30.
   
      Decizia diviziei de opoziție: admite în parte opoziția.
   
      Decizia camerei de recurs: admite în parte și respinge în parte calea de atac.
   
      Motivele invocate:
   
   
               —
            
            
               încălcarea articolului 15 alineatul (1) coroborat cu articolul 42 alineatele (2) și (3) din Regulamentul nr. 207/2009 al Consiliului și cu norma 22 alineatele (3) și (4) din Regulamentul nr. 2868/95 al Comisiei;
            
         
               —
            
            
               încălcarea articolului 8 alineatul (1) litera (b) din Regulamentul nr. 207/2009 al Consiliului.